**Príloha č.7 – Jednotný európsky dokument**

Jednotný európsky dokument pre verejné obstarávanie (JED) predstavuje na účely zákona č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z. dokument, ktorým hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom alebo obstarávateľom. JED obsahuje aktualizované vyhlásenie hospodárskeho subjektu, že:

1. neexistuje dôvod na jeho vylúčenie,

2. spĺňa objektívne a nediskriminačné pravidlá a kritériá výberu obmedzeného počtu záujemcov, ak verejný obstarávateľ alebo obstarávateľ obmedzil počet záujemcov,

3. poskytne verejnému obstarávateľovi alebo obstarávateľovi na požiadanie doklady, ktoré nahradil Jednotným európskym dokumentom.

Štandardný formulár pre JED sa ustanovuje vykonávacím nariadením Komisie EÚ 2016/7 (vydaným na základe splnomocňovacieho ustanovenia v smernici Európskeho parlamentu a Rady 2014/24/EÚ).

Verejný obstarávateľ má možnosť, na zabezpečenie riadneho priebehu verejného obstarávania, kedykoľvek v priebehu postupu verejného obstarávania žiadať predloženie, či už všetkých dokladov alebo len niektorých, ktoré boli nahradené JED-om (minimálna lehota 5 pracovných dní).

Jednotný európsky dokument (JED) vo formáte .pdf je samostatnou prílohou týchto súťažných podkladov. Obsahuje vyplnenú časť I. dokumentu obsahujúcu informácie týkajúce sa postupu a identifikácie verejného obstarávateľa, s tým, že ostatné časti vypĺňa príslušný hospodársky subjekt.

Pre vyplnenie a opätovné použitie JED-u je možné z webového sídla ÚVO:

ESPD (gov.sk) (https://www.uvo.gov.sk/espd/)

1)využiť bezplatnú službu Európskej komisie poskytujúcu elektronickú verziu tohto formulára alebo

2)použije verejným obstarávateľom vygenerovanú verziu elektronického formulára JEDvo formáte .xml.

3) použije vlastný formulár JED-u a údaje uvedené v dokumente vo formáte jed-vyzva.pdf, ktorý obsahuje informácie týkajúce sa postupu a identifikácie verejného obstarávateľa, do neho sám preniesť/prepísať (Časť I. JED-u).

***Verejný obstarávateľ odporúča hospodársky subjektom oboznámiť sa s dokumentom „JED – manuál verzia 2“, ktorý obsahuje odporúčania Úradu pre verejné obstarávania pre vypĺňanie JED-u.***

**Ďalšie informácie sú k dispozícii v nasledujúcich dokumentoch:**

 **JED - manuál - verzia 2** (pdf, 806 kB) – informácie, čo je JED, na čo slúži a ako sa používa.

 **JED - príručka k službe ESPD** (pdf, 3 MB) - Služba Európskej komisie (služba ESPD) poskytujúca elektronickú verziu tohto dokumentu dostupnú v národných jazykoch členských štátov.